

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-33

Ivanić-Grad, 01. srpnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju prethodne suglasnost****i na promjenu**

**djelatnosti Visoke škole Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **davanju prethodne suglasnosti na promjenu djelatnosti**

**Visoke škole Ivanić-Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 29. stavka 2. Zakona o ustanovama (Narodne novine, broj 76/93, 29/97, 47/99, 35/08, 127/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o davanju prethodne suglasnosti na promjenu djelatnosti**

**Visoke škole Ivanić-Grad**

Članak 1.

Gradsko vijeće Grada Ivanić-Grada daje suglasnost na promjenu djelatnosti Visoke škole Ivanić-Grad.

Članak 2.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju prethodne suglasnosti na promjenu djelatnosti Visoke škole Ivanić-Grad |
| **PRAVNI TEMELJ:** | Na temelju članka 29. stavka 2. Zakona o ustanovama (Narodne novine, broj 76/93, 29/97, 47/99, 35/08, 127/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 29. stavka 2. Zakona o ustanovama (Narodne novine, broj 76/93, 29/97, 47/99, 35/08, 127/19) kojom je propisano kako odluku o promjeni djelatnosti ustanove donosi upravno vijeće ustanove uz prethodnu suglasnost osnivača.

Odredbom članka 6. stavka 4. i 5. Statuta Visoke škole Ivanić-Grad propisano je kako Visoka škola može promijeniti djelatnost, a odluku o promjeni djelatnosti donosi upravno vijeće uz prethodnu suglasnost osnivača.

Predloženim promjenama u sudskom registru Trgovačkog suda u Zagrebu upisane djelatnosti Visoke škole Ivanić-Grad:

* visokoškolsko obrazovanje, ustrojavanje i izvođenje stručnih i specijalističkih diplomskih studija,
* obavljanje stručnog i znanstveno istraživačkog rada,
* ustrojavanje i izvođenje programa stalnog usavršavanja i cjeloživotnog obrazovanja,

djelatnosti Visoke škole Ivanić-Grad su:

* ustrojavanje i izvođenje preddiplomskih stručnih studija, specijalističkih diplomskih stručnih studija i kratkih stručnih studija,
* ustrojavanje i izvođenje zajedničkih i/ili združenih stručnih studija sukladno zakonu kojim se propisuje osiguravanje kvalitete u visokom obrazovanju i znanosti,
* obavljanje visokostručnog razvojnog i istraživačkog rada te znanstvenog rada uz uvjete prema posebnim propisima,
* ustrojavanje i izvođenje formalnih i neformalnih programa obrazovanja odraslih, kao i programa cjeloživotnog obrazovanja,
* izdavačka, knjižnična i informatička djelatnost vezana za temeljnu djelatnost,
* organiziranje stručnih i znanstvenih konferencija, simpozija, okruglih stolova, seminara i ostalih skupova,
* obavljanje drugih djelatnosti koje služe za obavljanje temeljne djelatnosti Visoke škole Ivanić-Grad.

Slijedom navedenog, a s obzirom na to da, sukladno odredbi članka 2. stavka 4. Statuta Visoke škole Ivanić-Grad, Gradsko vijeće Grada Ivanić-Grada obavlja prava i dužnosti Grada Ivanić-Grada kao osnivača Visoke škole Ivanić-Grad, predlaže se usvajanje ove Odluke.