

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-36

Ivanić-Grad, 04. srpnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke** **o raspisivanju javnog poziva za prikupljanje ponuda za održavanje poljoprivrednog zemljišta u vlasništvu države provođenjem agrotehničkih mjera**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o raspisivanju javnog** **poziva za prikupljanje ponuda za održavanje poljoprivrednog zemljišta u vlasništvu države provođenjem**

**agrotehničkih mjera**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Dražen Hlad, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 4. Zakona o poljoprivrednom zemljištu (Narodne novine, broj 20/18, 115/18, 98/19, 57/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o raspisivanju javnog poziva za prikupljanje ponuda** **za održavanje poljoprivrednog zemljišta u vlasništvu države provođenjem**

**agrotehničkih mjera**

Članak 1.

Ovom Odlukom raspisuje se javni poziv za prikupljanje ponuda za održavanje poljoprivrednog zemljišta u vlasništvu države provođenjem agrotehničkih mjera u cilju minimalne razine obrade i održavanja poljoprivrednog zemljišta pogodnim za poljoprivrednu proizvodnju, sprječavanja njegove zakorovljenosti i obrastanja višegodišnjim raslinjem te održavanja povoljne strukture i plodnosti tla.

Članak 2.

Poljoprivredno zemljište u vlasništvu države za koje se raspisuje javni poziv nalazi se na području Grada Ivanić-Grada u katastarskoj općini Caginec:

|  |  |  |  |
| --- | --- | --- | --- |
| Naziv katastarske općine | Broj katastarske čestice | Način uporabe katastarske čestice(katastarska kultura) | Površina (ha) |
| 1 | 2 | 3 | 4 |
| CAGINEC | 3239 | ORANICA | 28.5857 |
| CAGINEC | 3241 | ORANICA | 31.6138 |
| CAGINEC | 3243 | ORANICA | 29.3999 |

Članak 3.

Tekst javnog poziv za prikupljanje ponuda za održavanje poljoprivrednog zemljišta u vlasništvu države provođenjem agrotehničkih mjera nalazi se u prilogu ove Odluke i čini njezin sastavni dio.

Članak 4.

Tekst javnog poziva objavit će se na oglasnoj ploči i mrežnoj stranici Grada Ivanić-Grada.

Pisane ponude se dostavljaju Gradu Ivanić-Gradu u roku od 15 dana od objave javnog poziva na oglasnoj ploči i mrežnoj stranici Grada Ivanić-Grada.

Članak 5.

Stručne poslove u vezi s postupkom provedbe javnog poziva obavlja Upravni odjel za komunalno gospodarstvo, prostorno planiranje, gospodarstvo i poljoprivredu.

Članak 6.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o raspisivanju javnog poziva za prikupljanje ponuda za održavanje poljoprivrednog zemljišta u vlasništvu države provođenjem agrotehničkih mjera |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 4. Zakona o poljoprivrednom zemljištu (Narodne novine, broj 20/18, 115/18, 98/19, 57/22) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 4. Zakona o poljoprivrednom zemljištu (Narodne novine, broj 20/18, 115/18, 98/19, 57/22) koje propisuju kako se poljoprivredno zemljište mora održavati pogodnim za poljoprivrednu proizvodnju. Pod održavanjem poljoprivrednog zemljišta pogodnim za poljoprivrednu proizvodnju smatra se sprječavanje njegove zakorovljenosti i obrastanja višegodišnjim raslinjem, kao i smanjenje njegove plodnosti.

Poljoprivredno zemljište k.č.br. 3239, 3241, 3243, za koje će se na temelju ove Odluke raspisati javni poziv za prikupljanje ponuda za održavanje poljoprivrednog zemljišta u vlasništvu države provođenjem agrotehničkih mjera, nalazi se na području Grada Ivanić-Grada u katastarskoj općini Caginec. S obzirom na to da se dio predmetnog poljoprivrednog zemljišta nalazi u šumskogospodarskom području, ne može biti predmetom natječaja za zakup poljoprivrednog zemljišta u vlasništvu države prije nego što se dio čestice obuhvaćen šumskogospodarskom osnovom ne izdvoji iz iste, sukladno odredbi članka 31. stavka 13. Zakona o poljoprivrednom zemljištu. Kako bi se u razdoblju do raspisivanja natječaja za zakup predmetnog poljoprivrednog zemljišta spriječila njegova zakorovljenost i obrastanje višegodišnjim raslinjem, a s obzirom na to da je odredbom članka 4. stavka 4. Zakona o poljoprivrednom zemljištu propisano kako za poljoprivredno zemljište u vlasništvu države za koje nisu sklopljeni ugovori održavanje provode jedinice lokalne samouprave na čijem se području poljoprivredno zemljište nalazi, raspisuje se javni poziv za prikupljanje ponuda za održavanje poljoprivrednog zemljišta u vlasništvu države provođenjem agrotehničkih mjera.

Pod agrotehničkim mjerama, sukladno Pravilniku o agrotehničkim mjerama (Narodne novine, broj 22/19), smatraju se minimalna razina obrade i održavanja poljoprivrednog zemljišta, sprječavanje njegove zakorovljenosti i obrastanja višegodišnjim raslinjem, suzbijanje organizama štetnih za bilje, gospodarenje biljnim ostacima, održavanje povoljne strukture i plodnosti tla.

Slijedom navedenog, predlaže se Gradskom vijeću usvajanje ove Odluke.