

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-35

Ivanić-Grad, 04. srpnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedl****og Programa poticanja poduzetništva Grada Ivanić-Grada u**

**2022. godini**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**P R O G R A M A**

**poticanja poduzetništva Grada Ivanić-Grada u 2022. godini**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Dražen Hlad, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 11. stavka 2. Zakona o poticanju razvoja malog gospodarstva (Narodne novine, broj 29/02, 63/07, 53/12, 56/13, 121/16), članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) te Plana razvoja Grada Ivanić-Grada za razdoblje od 2021. do 2027. godine (Službeni glasnik Grada Ivanić-Grada, broj 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeći

**P R O G R A M**

**POTICANJA PODUZETNIŠTVA GRADA IVANIĆ-GRADA**

**U 2022. GODINI**

**I. Uvod**

Članak 1.

1. Ovim Programom propisuju se opći uvjeti, kriteriji i postupak dodjele bespovratnih potpora Grada Ivanić-Grada za poticanje razvoja poduzetništva te obveze korisnika potpore.

Članak 2.

1. Grad Ivanić-Grad u cilju poticanja razvoja poduzetništva osigurava financijska sredstva u obliku bespovratnih potpora za poticanje razvoja poduzetništva u visini od 200.000,00 kuna u I. izmjenama i dopunama Proračuna Grada Ivanić-Grada za 2022. godinu, razdjel 2. Upravni odjel za komunalno gospodarstvo, prostorno planiranje, gospodarstvo i poljoprivredu, Program „Poticanje gospodarstva“, Aktivnost „Subvencioniranje poduzetništva“, Pozicija R0021-8, „Subvencije poduzetnicima – prema Programu“.

**II. Opći uvjeti**

Članak 3.

1. Korisnici potpora iz ovog Programa mogu biti pravne i fizičke osobe koje su **mikro ili mali** poduzetnici sukladno Zakonu o poticanju razvoja malog gospodarstva (Narodne novine, broj 29/02, 63/07, 53/12, 56/13, 121/16) registrirani kao trgovačka društva, obrti i slobodna zanimanja u sustavu poreza na dobit ili poreza na dohodak.
2. Svi korisnici potpore moraju ispunjavati sljedeće uvjete:
   1. Pravne osobe moraju imati sjedište, a fizičke osobe prebivalište na području Grada Ivanić-Grada.
   2. U cijelosti su u privatnom vlasništvu.
   3. Ulaganje su izvršili na području Grada Ivanić-Grada.
   4. Imaju podmirene obveze poreza, prireza, doprinosa i drugih obveza o kojima evidenciju vodi Porezna uprava.
   5. Imaju podmirene sve obveze prema Gradu Ivanić-Gradu, uključujući i trgovačka društva povezana s korisnikom u smislu članka 473. Zakona o trgovačkim društvima (Narodne novine, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22), kao i osobe ovlaštene za zastupanje korisnika i povezanih trgovačkih društava u smislu članka 41. - 43. istoga Zakona.
   6. Imaju najmanje jednog zaposlenog u prethodnoj poslovnoj godini (broj zaposlenih krajem razdoblja) ili u mjesecu koji prethodi mjesecu prijave ako se radi o poduzetniku početniku.
   7. Ne nalaze se u stečajnom postupku, postupku predstečajne nagodbe ili likvidacije te nisu u blokadi.
   8. Nisu primili potporu za isti trošak iz drugih javnih izvora.
3. Po ovom Programu potpora se ne može dodijeliti za sljedeće djelatnosti iz Odluke o Nacionalnoj klasifikaciji djelatnosti 2007 – NKD 2007 (Narodne novine, broj 58/07, 72/07):
   1. Područje A Poljoprivreda, šumarstvo i ribarstvo.
   2. Područje K Financijske djelatnosti i djelatnosti osiguranja.
   3. Odjeljak 92 Djelatnosti kockanja i klađenja.

Članak 4.

1. Pravo na bespovratnu potporu iz ovog Programa ostvaruje se kroz provedbu sljedećih mjera:
   1. Potpore poduzetnicima početnicima koji prvi put otvaraju obrt ili trgovačko društvo;
   2. Potpore za povećanje konkurentnosti.
2. Kriteriji, uvjeti i pravila za ostvarivanje potpore po svakoj od navedenih mjera biti će definirani tekstom Javnog poziva.

Članak 5.

1. Prihvatljivi su troškovi nastali nakon 01. siječnja 2022. godine izuzev mjera za koje je odredbama Javnog poziva drugačije propisano.
2. Trošak poreza na dodanu vrijednost nije prihvatljiv trošak kod odobrenja potpore za obveznike koji su u sustavu PDV-a na dan dostave prijave.
3. Podnositelj zahtjeva nema pravo na potporu temeljem ovog Programa ako je za isti trošak primio potporu iz drugih izvora.
4. Jednom gospodarskom subjektu može biti odobrena samo jedna potpora u okviru ovog Programa.
5. Sva oprema sufinancirana temeljem ovog Programa mora ostati u vlasništvu korisnika najmanje dvije godine nakon isplate potpore, a u protivnom se isplaćena potpora mora vratiti u proračun Grada Ivanić-Grada.
6. Upravni odjel za komunalno gospodarstvo, prostorno planiranje, gospodarstvo i poljoprivredu može zatražiti i dodatnu dokumentaciju, koju su prijavitelji dužni dostaviti u roku od 5 radnih dana, u protivnom će se takav zahtjev smatrati nepotpunim i biti će odbijen.
7. Korisnik potpore je dužan omogućiti davatelju potpore kontrolu namjenskog utroška dobivene potpore.
8. Ako je korisnik potpore odnosno podnositelj zahtjeva priložio neistinitu dokumentaciju ili prijavljeno stanje u zahtjevu i dokumentaciji ne odgovara stvarnom stanju, korisnik potpore odnosno podnositelj zahtjeva dobivena sredstva za tu godinu mora vratiti u proračun Grada Ivanić-Grada te će biti isključen iz svih gradskih potpora u sljedećih pet godina.

**III. Ostale odredbe**

Članak 6.

1. Bespovratne potpore koje su predmet ovog Programa dodjeljuju se na temelju provedenog postupka i kriterija propisanih ovim Programom i Javnim pozivom.
2. Zahtjevi za potpore se dostavljaju na posebnom obrascu zahtjeva uz pripadajuću dokumentaciju, a rješavaju se redom zaprimanja i do iskorištenja iznosa sredstava iz članka 2. ovog Programa, a najkasnije do 31. listopada 2022. godine.

Članak 7.

1. Bespovratne potpore dodjeljuju se na temelju Javnog poziva koji raspisuje gradonačelnik, a objavljuje se na mrežnoj stranici Grada Ivanić-Grada.

Članak 8.

1. Potpore iz ovog Programa državne su potpore male vrijednosti i na njih se odnose pravila sadržana u članku 10. Zakona o državnim potporama (Narodne novine, broj 47/14, 69/17).
2. Upravni odjel za komunalno gospodarstvo, prostorno planiranje, gospodarstvo i poljoprivredu vodi evidenciju dodijeljenih potpora po korisnicima, vrstama potpora i namjenama za koje je odobrena potpora. O dodijeljenoj potpori male vrijednosti izvješćuje se Ministarstvo financija sukladno Zakonu o državnim potporama (Narodne novine, broj 47/14, 69/17) i Pravilniku o dostavi prijedloga državnih potpora i podataka o državnim potporama (Narodne novine, broj 125/17).

Članak 9.

1. Za provedbu ovog Programa i Javnog poziva zadužuje se Upravni odjel za komunalno gospodarstvo, prostorno planiranje, gospodarstvo i poljoprivredu koji provodi postupak dodjele potpore.
2. Upravni odjel nakon provjere dostavljene dokumentacije, izrađuje Zapisnik o dodjeli potpore kojeg potpisuje službenik Upravnog odjela i izrađuje prijedlog zaključka o dodjeli bespovratne potpore u kojem se navodi iznos i namjena potpore te ga dostavlja Gradonačelniku na donošenje. Po donošenju Zaključka, Upravni odjel obavještava korisnika o iznosu odobrenog sufinanciranja i načinu ostvarenja novčanih sredstava. Odobrena novčana sredstva doznačuju se na žiro račun korisnika gradske potpore odnosno podnositelja zahtjeva.

Članak 10.

1. Dostavljanjem dokumentacije na Javni poziv i donošenjem Zaključka o dodjeli bespovratne potpore, korisnik potpore daje odobrenje Gradu Ivanić-Gradu da osnovne podatke o korisniku i odobrenoj potpori objavi na mrežnoj stranici Grada Ivanić-Grada te u drugim izvještajima.

Članak 11.

1. Ovaj Program stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Programa poticanja poduzetništva Grada Ivanić-Grada u 2022. godini |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 11. stavka 2. Zakona o poticanju razvoja malog gospodarstva (Narodne novine, broj 29/02, 63/07, 53/12, 56/13, 121/16), članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) te Plana razvoja Grada Ivanić-Grada za razdoblje od 2021. do 2027. godine (Službeni glasnik Grada Ivanić-Grada, broj 04/22) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ovog Programa su odredbe članka 11. stavka 2. Zakona o poticanju razvoja malog gospodarstva (Narodne novine, broj 29/02, 63/07, 53/12, 56/13, 121/16) kojom je propisano kako jedinice područne (regionalne) i lokalne samouprave izrađuju vlastite programe i planove, pripremaju informacijsko-dokumentacijske podloge za pripremu strateških i drugih akata, predlažu razvojne projekte, prate, analiziraju i izvještavaju o provedbi projekata i poticajnih mjera iz svoga djelokruga.

Ovim Programom propisuju se opći uvjeti, kriteriji i postupak dodjele bespovratnih potpora Grada Ivanić-Grada za poticanje razvoja poduzetništva.

Korisnici potpora iz ovog Programa mogu biti pravne i fizičke osobe koje su mikro ili mali poduzetnici sukladno Zakonu o poticanju razvoja malog gospodarstva registrirani kao trgovačka društva, obrti i slobodna zanimanja u sustavu poreza na dobit ili poreza na dohodak.

Korisnici potpore moraju ispunjavati sljedeće uvjete:

a. Pravne osobe moraju imati sjedište, a fizičke osobe prebivalište na području Grada Ivanić-Grada.

b. U cijelosti su u privatnom vlasništvu.

c. Ulaganje su izvršili na području Grada Ivanić-Grada.

d. Imaju podmirene obveze poreza, prireza, doprinosa i drugih obveza o kojima evidenciju vodi Porezna uprava.

e. Imaju podmirene sve obveze prema Gradu Ivanić-Gradu, uključujući i trgovačka društva povezana s korisnikom u smislu članka 473. Zakona o trgovačkim društvima (Narodne novine, broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22), kao i osobe ovlaštene za zastupanje korisnika i povezanih trgovačkih društava u smislu članka 41. - 43. istoga Zakona.

f. Imaju najmanje jednog zaposlenog u prethodnoj poslovnoj godini (broj zaposlenih krajem razdoblja) ili u mjesecu koji prethodi mjesecu prijave ako se radi o poduzetniku početniku.

g. Ne nalaze se u stečajnom postupku, postupku predstečajne nagodbe ili likvidacije te nisu u blokadi.

h. Nisu primili potporu za isti trošak iz drugih javnih izvora.

Potpora se ne može dodijeliti za sljedeće djelatnosti iz Odluke o Nacionalnoj klasifikaciji djelatnosti 2007 – NKD 2007 (Narodne novine, broj 58/07, 72/07):

a. Područje A Poljoprivreda, šumarstvo i ribarstvo.

b. Područje K Financijske djelatnosti i djelatnosti osiguranja.

c. Odjeljak 92 Djelatnosti kockanja i klađenja.

Pravo na bespovratnu potporu iz ovog Programa ostvaruje se kroz provedbu sljedećih mjera:

a. Potpore poduzetnicima početnicima koji prvi put otvaraju obrt ili trgovačko društvo;

b. Potpore za povećanje konkurentnosti.

Potpore iz ovog Programa državne su potpore male vrijednosti i na njih se odnose pravila sadržana u članku 10. Zakona o državnim potporama (Narodne novine, broj 47/14, 69/17).

Potpore iz ovog Programa dodjeljuju se na temelju javnog poziva kojeg raspisuje gradonačelnik, a objavljuje se na mrežnoj stranici Grada Ivanić-Grada.

Sredstva za provedbu ovog Programa osigurana su u proračunu Grada Ivanić-Grada za 2022. godinu, razdjel 2. Upravni odjel za komunalno gospodarstvo, prostorno planiranje, gospodarstvo i poljoprivredu, Program „Poticanje gospodarstva“, Aktivnost „Subvencioniranje poduzetništva“, Pozicija R0021-8, „Subvencije poduzetnicima – prema Programu“.